В. Лісок: Прадухіліць іх — таксама наша задача. Кантрольная дзейнасць падатковай службы па ўсіх напрамках прасочвае галоўную мэту — выяўленне схаваных ад унясення ў бюджэт падаткаў і іншых плацяжоў як свядома, так і міжвольна, без намеру гэтага рабіць. Сітуацыі бываюць розныя, і часта парушэнні дапускаюць спецыялісты прадпрыемстваў проста з-за таго, што кепска ведаюць падатковае заканадаўства. Сёлета намі праведзены ўжо 82 праверкі суб’ектаў гаспадарання, у тым ліку 28 — выязных падатковых праверак і 25 аператыўна-рэйдавых. Прычым, ва ўсіх суб’ектах гаспадарання зафіксаваны парушэнні. І дадатковыя далічэнні ў бюджэт склалі 340,6 мільёна рублёў. Таксама прадухілена вяртанне з бюджэту падатку на дабаўленую вартасць у суме 207,6 мільёна рублёў. Зразумела, што адказныя спецыялісты арганізацый і фізічныя асобы, дапусціўшыя найбольш грубыя парушэнні падатковага заканадаўства, панеслі адміністрацыйнае пакаранне на агульную суму 52,7 мільёна рублёў. Звыш 174 мільёнаў рублёў склалі сродкі і кошт таварна-матэрыяльных каштоўнасцей, арыштаваных інспекцыяй па выніках кантрольных мерапрыемстваў, накіраваных на спыненне незарэгістраванай прадпрымальніцкай дзейнасці. Такім чынам, аб’ём ценявой эканомікі раёна сёлета скараціўся на 722 мільёны рублёў.